Document ID: 31989R2712

KOMISIJOS REGLAMENTAS (EEB) Nr. 2712/89
1989 m. rugsėjo 7 d.
iš dalies keičiantis Reglamentą (EEB) Nr. 1432/88, nustatantį išsamias bendros atsakomybės mokesčio javų sektoriuje taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo([1]) su paskutiniais pakeitimais, padarytais Reglamentu (EEB) Nr. 1834/89([2]), ypač į jo 4 straipsnio 5 dalį ir 4b straipsnio 5 dalį,
atsižvelgdama į 1985 m. birželio 11 d. Tarybos reglamentą (EEB) Nr. 1676/85 dėl apskaitos vieneto vertės ir perskaičiavimo kursų, taikomų bendrojoje žemės ūkio politikoje ([3]) su paskutiniais pakeitimais, padarytais Reglamentu (EEB) Nr. 1636/87([4]), ypač į jo 5 straipsnio 3 dalį,
kadangi, Komisijos reglamento (EEB) Nr. 1432/88([5]) 1 straipsnyje su paskutiniais pakeitimais, padarytais Reglamentu (EEB) Nr. 3858/88([6]) nurodytus bendros atsakomybės mokesčius konvertuojant į nacionalinę valiutą pagal šių mokesčių rinkimo metu galiojantį žemės ūkio perskaičiavimo kursą, gali kilti administracinių sunkumų, kai perskaičiavimo kursai bus keičiami prekybos metais; kadangi, siekiant supaprastinti, turi būti taikomas vienodas žemės ūkio perskaičiavimo kursas visoms operacijoms, susijusioms su mokamais bendros atsakomybės mokesčiais bet kuriais konkrečiais prekybos metais; kadangi turi būti taikomas prekybos metų liepos 1 d. kursas;
kadangi, Reglamento (EEB) Nr. 1432/88 3 straipsnio 2 dalies antroje pastraipoje numatoma, kad valstybės narės prasidedant prekybos metams gali nustatyti, kad galimą kompensuotiną sumą už Reglamento (EEB) Nr. 2727/75 4b straipsnyje numatytą papildomą bendros atsakomybės mokestį turi sumokėti mokestį surinkęs operatorius; kadangi atgręžtinis reikalavimas turi būti galimas apie tai laiku pranešus operatoriams;
kadangi dėl suderinimo iš operatorių turi būti pareikalauta laikytis tų pačių terminų tiek išmokant kompensuotiną sumą už papildomą bendros atsakomybės mokestį suinteresuotiems asmenims, tiek išmokant kompetentingoms institucijoms;
kadangi galiojančios bendros atsakomybės patirtis rodo, kad reikia atitinkamų nuostatų, kurios turi būti taikomos tuo atveju, kai nesilaikoma nustatytų mokesčių mokėjimo taisyklių, siekiant panaikinti dėl pavėluoto išmokėjimo gautą naudą;
kadangi Javų vadybos komitetas per pirmininko nustatytą terminą nuomonės nepareiškė,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1432/88 iš dalies keičiamas taip:
1. 2 straipsnio 1 ir 2 dalys pakeičiamos taip:
"1. Šio reglamento 1 straipsnyje numatyti bendros atsakomybės mokesčiai turi būti mokami:
- pristatymo metu, pateikiant į tos pačios valstybės narės rinką kaip numatyta 1 straipsnio 2 dalies pirmoje pastraipoje,
- eksporto deklaracijos priėmimo metu iš Bendrijos muitų teritorijos arba siunčiant į kitą valstybę narę, atitinkamai gamintojui eksportuojant ar siunčiant,
- teisės turėjimo pažymos priėmimo metu, numatytu 1 straipsnio 2 dalies antroje pastraipoje.
Kalbant apie siuntimo deklaraciją į kitą valstybę narę, kaip nurodyta antroje įtraukoje, Beneliukso šalys laikomos viena valstybe nare.
2. Pagal Reglamento (EEB) Nr. 1676/85 5 straipsnį, atliekama operacija dėl 1 straipsnyje numatytų bendros atsakomybės mokesčių, laikoma įvykusia atitinkamų prekybos metų liepos 1 d.
2. 3 straipsnio 2 dalies antros pastraipos pirmo sakinio žodžiai "prasidedant prekybos metams" išbraukiami.
3. 3 straipsnio 4 dalies žodis "galioja" pakeičiamas žodžiu "taikoma".
4. 4 straipsnio 1 dalies trečios pastraipos žodžiai "penkioliktą dieną" pakeičiami žodžiais "trisdešimtą dieną".
5. Pridedama 4 straipsnio 4 dalis:
"4. Jei nesumokama per nustatytą laikotarpį, turi padidėti operatoriaus mokėjimas, prie neišmokėto mokėjimo pridedant palūkanas, kurios apskaičiuojamos už visą uždelstą laikotarpį pagal normą, kurią nustato valstybė narė. Ši norma negali būti mažesnė už II Priede nurodytas palūkanų normas. Jos gali būti padidintos vienu procentu, taikomu tam tikroje valstybėje narėje tą dieną, kai baigiasi pirmiau paminėtas nurodytas terminas. Valstybės narės gali atsisakyti palūkanų už uždelstus mokėjimus, jei jų suma neviršija 20 ekiu.
6. Pridedamas priedas tampa II priedu, todėl jau esantis priedas tampa I priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. rugsėjo 7 d.

Labels: 3
17
6